สกู๊ป  : สินค้าเกษตร...คิดให้ต่าง สร้างอาชีพ
การทำธุรกิจนั้นไม่ใช่เรื่องที่ยาก แต่การทำให้ธุรกิจนั้นติดตลาด เป็นที่ยอมรับ และสร้างฐานให้เกิดความมั่นคงนั้นเป็นเรื่องที่ยากมากกว่า การคิดต่อยอดธุรกิจให้เกิดความต่างที่สามารถขายงานต่อได้จึงเป็นสิ่งที่นักธุรกิจหน้าใหม่ต้องคำนึงถึง อย่างธุรกิจลูกชิ้นและผลิตภัณฑ์จากว่านหางจระเข้ มองว่าอาจจะดูเป็นเรื่องธรรมดาให้เกิดความต่างที่สร้างรายได้มหาศาล 

หากมองเพียงผิวเผิน ลูกชิ้นปลาที่เห็นอยู่นี้คงไม่ต่างอะไรกับลูกชิ้นปลาที่ขายอยู่ทั่วไป แต่หากได้ลิ้มชิมรสแล้วจะพบว่ามีความต่างด้วยรสชาด และคุณค่าทางสารอาหาร โดยลูกชิ้นปลานี้ถูกผลิตด้วยกรรมวิธีที่ธรรมดาแต่ไม่ธรรมดาด้วยการเสริมธาตุแคลเซียมให้มีมากถึง 35  เปอร์เซ็นต์ พร้อมกับการคัดสรรเนื้อปลาทรายแดงอย่างดี ที่ผสมเนื้อแป้งเพียง 4 เปอร์เซ็นต์ เท่านั้น

ซึ่งธุรกิจนี้กว่าจะมาเป็นที่ประสบความสำเร็จได้ ก็เริ่มจากการลองผิดลองถูก จนได้รับการส่งเสริมจากภาครัฐ เข้าไปช่วยวิจัยและพัฒนา เปลี่ยนจากกลุ่มวิสาหกิจชุมชนที่ธรรมดา สร้างความเข้มแข็ง สร้างมูลค่า ตีตลาดตลาดทัดเทียมนานาประเทศ ด้วยการวางแผนการตลาดของธนาคารเพื่อการเกษตรและสหกรณ์การเกษตร
และเช่นเดียวกับผลิตภัณฑ์จากว่านหางจระเข้ ของกลุ่มวิสาหกิจชุมชน จังหวัดกาญจนบุรี ที่จุดเริ่มต้นเกิดจากการซื้อผลิตภัณฑ์มาใช้ด้วยราคาที่สูง จึงเกิดการรวมกลุ่มนำสินค้าภาคการเกษตรของคนในพื้นที่มาร่วมกับส่งเสริม โดยมีการอบรมให้ความรู้แก่กลุ่มผลิต โดยร่วมกันผลิตสินค้าจำพวกเครื่องดื่ม เครื่องสำอางค์ และผลิตภัณฑ์ เพื่อสุขภาพ ตอบโจทย์กับความก้าวสู่การเป็นสังคมผู้สูงอายุ

การเข้ามาส่งเสริมด้านการวางแผนการตลาดของธนาคารเพื่อการเกษตรและสหกรณ์การเกษตร ถือเป็นการสามารถฐานผลิตและส่งเสริมการขาย ขยายโอกาสทางธุรกิจ ให้ตลาดตลาดเอสเอ็มอีภาคการเกษตรของไทย มีการเติบโตพร้อมกับการขยายธุรกิจต่อเนื่อง และธุรกิจที่เกิดจาการต่อยอดไอเดีย สร้างนักธุรกิจหน้าใหม่ ให้พัฒนาระบบเศรษฐกิจของไทย ให้เม็ดเงินหลั่งไหลเข้าประเทศ